Jašiūnų geležinkelio stotis

Jašiūnų geležinkelio stotis – stotis Šalčininkų rajono savivaldybėje, 3 km į šiaurės vakarus nuo Jašiūnų miestelio, prie Vilniaus–Lydos geležinkelio.Jašiūnų geležinkelio stotis, AB "Lietuvos geležinkeliai". Info.lt (tikrinta 2023-08-20). Kursuoja keleiviniai traukiniai Vilnius–Jašiūnai. Stoties pastatų kompleksas – kultūros paveldo objektas (unikalus Nr. ), jam priklauso keleivių rūmai (), ūkinis pastatas (), sandėlis (), vandens bokštas (). Į pietus nuo stoties per Merkį nutiestas Jašiūnų geležinkelio tiltas.

 Istorija 

Stotis atidaryta 1884 m., geležinkelio stoties gyvenvietė pradėjo kurtis XIX a. pabaigoje. 1929 m. pastatyti dabartiniai stoties rūmai, jie dekoratyvinių formų, su gausiai puoštu fasadu, pastatytas aštuoniakampio plano vandens bokštas, prekių sandėlis.

2005 m. suremontuotas stoties rūmų pastatas. 2008 m. stotis įrašytą į kultūros paveldo sąrašą. Apie 2015 m. keleivinių traukinių eismas nutrauktas, 2018 m. pabaigoje atnaujintas maršrutas Vilnius–Jašiūnai.Nuo gruodžio 8 d. – atnaujinti traukinių tvarkaraščiai. 2019-12-03, Ltg.lt (tikrinta 2026-02-01).

 Gyvenvietė 

Aplink stotį susikūrė gyvenvietė, turėjusi geležinkelio stoties gyvenvietės statusą, joje gyveno keli šimtai gyventojų. 2009 m. įkurtos 2 seniūnaitijos. 2016 m. stoties gyvenvietė panaikinta, jos teritorija priskirta Jašiūnų miesteliui (72,54 ha), Jašiūnų kaimui (19,55 ha), Sližiūnų kaimui (28,64 ha) ir Žaliosios kaimui (117,15 ha).NUTARIMAS DĖL ŠALČININKŲ RAJONO SAVIVALDYBĖS GYVENAMŲJŲ VIETOVIŲ PAVADINIMŲ PAKEITIMO, GYVENAMŲJŲ VIETOVIŲ NUSTATYMO, PANAIKINIMO, TERITORIJŲ RIBŲ NUSTATYMO IR PAKEITIMO

 Šaltiniai 

Kategorija:Šalčininkų rajono savivaldybės geležinkelio stotys
Kategorija:Lietuvos kultūros vertybės: geležinkelio stotys
Kategorija:Panaikintos Šalčininkų rajono savivaldybės gyvenvietės